SINU RIIK TULGU BILL JOHNSON
Lootus on meie jaoks suur asi.
Ikka kohe väga suur asi.
Olen nii tänulik tänahommikuse Jay sõnumi eest.
Üks põhjusi selleks on see,
et kui sa kuuled kedagi kõnelemas millestki,
milles neil on kogemus ja meelevald,
siis see kandub ka teistele edasi.
See on otsekui õhus ja sa võid seda sisse hingata.
Kui oled selle kõige keskel, nakatud isegi lootusest
ja lootus on midagi väga olulist.
Kui me alles valmistusime selleks konkreetseks nädalaks,
siis see tänulikkuse teema polnud algul isegi päevakorras.
Kuid ma kogen väga tugevalt,
kuidas Jumal tahab vabastada üht tõelist julgust, jõudu,
lootust ja usku.
See peaks muidugi igakord olema me kokkusaamiste tulemus,
kuid täna kogen kuidagi mingit erilist tunnet selles osas.
Mine või kallista kohe kedagi!
Ma ei tea isegi, miks, aga tahaks kohe kangesti kallistada kõiki.
Kohe selline tunne on,
et Jumal on tegemas mingeid ülekandeid.
On teatud asju, millest saab osa vaid käte pealepanemise kaudu
ja siis jälle teisi asju, mida leiab vaid kogukonnas olles.
Teatud asjad on saadaval vaid läbi suhete.
Võid ju seista terve päeva järjekorras, et saada eestpalvet,
kui tegelikult saad seda vaid teistega suheldes.
Ja just selline asi ongi just praegu õhus.
Jumal ei ole huvitatud vaid sellest, et meil üksikisikutena hästi läheks.
Ta on väga huvitatud ka sellest, et meil ühiselt hästi läheks.
Jah, me oleme näinud läbi ajaloo erinevaid võidmisi ja ande
erinevate inimeste elude üle.
Need on olnud erakordsed inimesed
ja me oleme imetlenud neid, sest nad on olnud nii tublid,
olles kui juhtivfiguurideks oma põlvkonna seas.
Kuid samas usun, et Jumala suurim südameigatsus
on vabastada midagi kogu põlvkonna üle
ja mitte vaid mõne üksikisiku üle.
Seetõttu ka, kui me tõesti suudaks käia ühtses lepingus üheskoos,
hoolimata sellest, kes saab tähelepanu ja au
ja seistes läbimurrete eest Jumala kuningriigis,
siis usun, et Ta usaldaks meile selliseid võidmise sfääre ja määrasid,
mis saaks meile osaks üheskoos
ja mille sees me saaks kõik koos toimetada.
See aitaks meid nii palju!
Sest ajalooline fakt on see,
et kui kellegi üle on erakordne võidmine,
ta lastakse lihtsalt maha.
See võib väliselt tunduda hästi peen ja tore,
kuid ajalugu on täis erinevaid tragöödiaid,
kus võitud inimeste kõrval polnud mitte kedagi,
kes oleks nö mõned löögid enda kanda võtnud
Seetõttu me võlgneme üksteisele selle,
et püüelda kõigi nende asjade poole üheskoos.
Usun, et lootuse teema on miski, millest võime kõik osa saada.
Me võime sellest ühiselt osa saada.
Ja kuigi mu tänane teema pole lootusega seotud,
tahan siiski jagada teile lootust.
Kas lootus, või muidu...!
Raamat "Kui taevas vallutab maa".
See on mu esimene raamat,
nii et kui te pole seda lugenud, hankige see endile ja lugege läbi.
Ma olin kunagi lõpp osav asjade reklaamija.
Ma olin täiesti hiilgav selles, kuid nüüdseks on mu sära tuhmunud.
Püüan selle siis kuidagi tagasi saada.
Mul on üks päevasõna 365-päevaks pealkirjaga "Imede elu",
kuid nüüd otsustati anda välja ka poole väiksem -
180-päevane versioon.
Mulle meeldib see palju rohkem,
sest minu mälu juures võin ma peale 180 päeva
alustada taas otsast peale taipamata, et olen seda juba lugenud.
Kui sa pole selline, siis sulle sobib see 365-päevane.
Aga lühem versioon on siis ka saadaval.
Lisaks sellele on siin üks CD-sari "Vägi kasvuks".
Sellel on kõige kummalisem jutlus, mida me koguduses eales jagatud
ja see oli Ülestõusmispühade ajal.
Kui sa üldse kunagi koged mingitki survet
jagada üht head pühapäevast sõnumit kõigi kogudust külastajatega,
siis see on Ülestõusmispühade ajal.
Kuid see kujunes läbi aegade kõige kummalisemaks jutluseks üldse.
Samas oli tegu pühapäevaga,
mis tõi inimestele majanduslikud imed ja läbimurded,
mille mõjusid nad kogevad veel tänase päevanigi.
Kummaline tõesti,
sest see sõnum ei avalda mingit muljet.
Tõsiselt.
Sa kuulaks seda ja mõtleks: "Mida värki?"
Kuid kui sa selle sõnumi ajal siiski palvetaksid,
saaks midagi vabastatud su elu üle.
Mul on ühtpidi piinlik ja samas ka tõeliselt hea meel,
sest asjad lihtsalt ilmuvad välja.
Keegi kaotas oma teemantsõrmuse kes teab, kui kaua aega tagasi,
kuid seda CD'd kuulates ja palvet kaasa paludes,
ilmus see sõrmus korraga välja.
See sai alguse ühest me koguduse vanema naisest,
kelle proteesikaitsmed olid kaduma läinud.
Nende tegemine on päris kallis - mingi 300 dollarit.
Ta unustas need u kuu aega tagasi hotellituppa.
Nii et, ta oli oma kodus ja pani puhast pesu kokku,
öeldes samal ajal Jumalale:
"Ma ei tahaks kohe üldse kulutada 300 dollarit
uute proteesikaitsmete peale."
Ja korraga on need proteesikaitsmed seal puhta pesu peal,
mida ta kokku pani.
See ajab sul ikka juhtmed kokku.
See lihtsalt ajab sul juhtmed kokku.
Vot selliseid imelikke, ekstreemseid ja kummalisi asju on juhtunud,
samas kui teised lood on pisut tagasihoidlikumad,
kuid ometi ka Jumalast.
Näiteks lugu sellest, kus üks ettevõte viib panka oma sissemakse.
Tegu on ühe konkreetse summaga, kui nad firma kontorist lahkuvad,
kuid panka jõudes on see summa kahekordistunud.
Jagasin seda kontseptsiooni ühel konverentsil ja...
Teate, meil saab täna lõbus olema!
Meil saab lõbus olema!
Jagasin seda mõtet Lõuna-Hamptonis, Inglismaal,
kus pidasin konverentsi Randy Clark'i tervenduskoolis.
Jagasin nendega neid lugusid,
mis meil siin rahadega seoses on toimunud.
Nii et see Inglismaa firma siis luges kogu oma raha mitu korda üle,
kuid kui nad panka jõudsid, oli summa 900 naela võrra suurem,
kui siis, kui nad kogudusest lahkusid.
Üks me õpilastest avastas oma kontol 10 000 dollarit,
mida ta ise polnud sinna pannud.
Nii et, ta läks panka ja ütles, et mingi eksitus on toimunud,
kuna ta pole oma arvele sellist summat kandnud.
Teller vaatas ta konto üle.
Vaatas kohe mitu korda
ja ütles siis, et tegu on ikka selle noore rahaga.
Noormees vastas, et ei ole,
kuna pole sellist summat arvele pannud.
Teller uuris uuesti asja ja ütles, et raha on noormehe oma.
Noormees ütles, et ei ole, pank vastu: "On küll!",
mispeale noormees ütles: "Olgu siis peale."
Iga inimene võib kogeda läbimurret,
kuid Jumal on see, kes otsustab, mil moel see esile tuleb.
Sul peab vaid olema tundlik süda, et tunda ära, kui see läbimurre tuleb.
Meil on üks teine mees koguduses,
kelle voodi peale ilmus teatud ajaga seitse teemantit.
Ta viis esimese neist hindamisele
ja hindaja ei julgenud seda isegi puudutada,
öeldes: "Sa varastasid selle!"
Ta ütles: "See on liiga täiuslik."
Nii viis ta selle mitmete hindajate juurde,
kuniks lõpuks üks selle ära hindas.
20 000 dollarit väärt teemant tema voodis!
Ma ei tea, mida selle kõigega peale hakata.
See pole kohe kindlasti mitte põhjus, miks ma Jeesust teenin,
kuid lahe on see igal juhul!
Jumal on lahe!
Kui su elust hakkab lõbu ära kaduma, siis otsi Jeesus üles,
sest oled Ta järelikult kuhugi maha unustanud.
Et siis see CD on saadaval, kui vaid julged osta.
Meil on ka palju häid ülistusplaate
ja hea ports uut muusikat peagi tulemas.
Üks igavesti vinge CD on peagi tulekul!
See siin on üks väga eriline ülistuse CD ja DVD,
kus ülistab mu enda poeg koos ülistusmeeskonnaga.
See on akustiline live esitlus, mis on stuudios linti võetud,
kus üks väike punt ülistab üheskoos.
See DVD on lihtsalt uskumatu!
Lihtsalt istud ja õhkad: "Oo Jeesus, ma armastan Sind!"
See tekitab sinus Jumala suhtes erilisi õrnushooge.
Lihtsalt nii eriline ja auline!
Ja siis me tütre imeline CD vanade kirikulauludega.
Lihtsalt võrratu kraam.
Kas kellelegi meeldivad vanad kristlikud laulud?
Sulle meeldivad?
On sul see olemas?
Debra, aita mind ülejäänutega, sest muidu teen veel kellelegi haiget.
Kogen, kuidas see võidmine tuleb mu üle.
Debra, vii kaks asja ka sinna teise sektorisse,
sest nad tunnevad end muidu täiesti kõrvale jäetuna.
Esimesed kaks sektorit on juba saanud
ja ma näen, kuidas see sektor siin
hakkab vaikselt masendusse langema.
Wau, milline haare! Väga hea!
Kuid nüüd avame oma Piiblid Psalmide 67 juurest
ja 3 Johannese kirja juurest.
Mu süda sai vägagi puudutatud ühe asja poolest,
kui kutsusin Ché ja Shawn'i meile kõnelema,
kes saavad olema koos meiega täna õhtul
ja kellega saab kindlasti olema väga tore aeg.
Mulle meeldib viibida nende kahe seltskonnas,
kuna nad kannavad endas midagi ja tunnevad rõõmu elust.
Las ma öelda sulle midagi.
Suure usuga inimesed on äratuntavad selle poolest,
et nad oskavad ka elust rõõmu tunda.
Ja nende meeste puhul on seda selgelt näha.
Kuid ma kogesin oma südames,
et Jumal saab tooma läbimurdeid nii majanduslikus vallas,
kui ka seesmiselt, emotsionaalselt ja vaimselt.
Need saavad olema tohutud läbimurded.
Kuid las ma vahetada nüüd käiku, et luua alus tänasele jutlusele.
Ché jagas täna seda piiblisalmi, mis ütleb, et suurim on armastus.
Me teame, et me elu suurim missioon on armastada.
Me teame, et kui armastame üksteist,
siis need, kes ei tunne Kristust, saavad teadma, kes me oleme
tänu me armastusele üksteise vastu.
Armastus on üks peamisi evangeelseid vahendeid.
Mitte vaid maailma, aga ka koguduse heaks.
Isetu armastuse üles näitamine inimeste suhtes
kuulutab sellest, kes Jeesus on ja kes sina oled.
Me teame ka, et puhtus, millest eile õhtul põgusalt rääkisin,
mängib väga olulist rolli meie sõnumi efektiivsuses,
mida sellele maailmale edastame.
Mitte keegi - ka mitte maailm, ei austa kedagi,
kes kantslis räägib üht, aga eraelus on hoopis keegi teine.
Maailm naerab ja pilkab seda erinevust, mida sageli esineb.
Pilkab inimest, kes on restoranis teenindaja vastu ebaviisakas,
kuulutades järgmine hetk kantslis hoopis midagi muud.
Puhtuses ja väärikuses on midagi, mis peaks muutma meid usutavaks
ja andma võimaluse rääkida inimeste ellu.
Rääkisin eile kiirelt kahest aspektist, mis on seotud puhtuse ja väega.
See pole küll mu tänane teema, kuid üks kommentaar siiski,
et luua kogu sellele loole selge kontekst.
Puhtus on mu absoluutne prioriteet,
kuid Piiblile tuginedes usun, et vägi peaks olema sama oluline.
Põhjus, miks seda ütlen, on see,
et niipea, kui muudad puhtuse ehk nö väärika käitumise
eeltingimuseks väe esiletulekule,
ei ole annid enam annid, vaid neist saavad kui tasud.
Põhjus, miks aga oleme andide vallas nõrgad,
on selles, et me võtame neid koguaeg kui tasusid.
Samas, kui peaksime vaatama,
kuidas Jeesus oma jüngreid koolitas ja üles tõstis,
isegi, et nende eludes oli samal ajal igasugu teemasid ja probleeme.
Ta koolitas neid sellest hoolimata elama väes,
sest mõlemad olid olulised.
Küsimus polnud kas ühes või teises.
Küsimus on selles, et mõlemad on võrdselt tähtsad.
Seetõttu on meil ka kohustus õppida elama pühendunult mõlemale,
kuna edasi liikumiseks läheb tarvis kahte jalga.
Ja need on need kaks sfääri, mis meid selles maailmas kannavad.
Kuid nüüd vahetan täielikult teemat.
Mina usun, et kõige enam alahinnatum
ja samas üks väärtuslikumaid vahendeid,
mis meile sinuga selle maailma teenimiseks on antud,
on õnnistatud elu.
Olen täiesti veendunud, et see on kõige alahinnatum asi,
kuna läbi ajaloo on juhtunud see, et õnnistusi on hakatud alahindama.
Vanasti oli nii, et eestpalvetajad käisid tohutult masendunult ringi,
kuna see näitas otsekui nende tõelist pühendumist palvele.
Tänu Jumalale, et tänaseks on see muutunud!
On keegi siinolijaist rõõmus, et sellest on vabaks saadud?
On keegi rõõmus, et kogudus on sellest vabaks saanud?
Just!
Kuid inimestel on miskipärast arusaam,
et kui oled alati pisut lääpas, siis see on ikka ehe asi.
Ühtlasi puudutab see ka majanduslikku seisu.
Kui oled ikka vaene ja koguaeg rahapuuduses,
siis see näitab, kui sõltuv sa oled Jumalast.
Kuid millist elu sa tegelikult tahaksid?
Kas seda, kus Jumal varustab sind imeliselt igapäevaselt,
nii et toit ilmub iga päev üleloomulikult su lauale,
või et sul on edukas töökoht, kus sul hästi läheb?
See on see erinevus kõrbe ja tõotatud maa vahel.
Tõotatud maa ei kätke endas
Jumala igapäevast üleloomulikku varustust.
Tõotatud maa tähendas seda, et Jumal õnnistas nende tööd.
Paljude inimeste jaoks aga
on igapäevane sõltumine Jumala varustusest kui eesmärk,
samas, kui see on tegelikult vaid kui kool.
Ja sa ei ela ju koolis, ega ju?
Kui sa just polnud kõige usinam nagu mõned meist
ja pidid mõnda klassi kordama.
Ma ise pole seda küll teinud, kuid saate mõttest aru, eks?
See on protsess, millest pead läbi minema,
et jõuda sinna, kuhu Jumal sind on määranud.
Miks käskis Jeesus oma jüngritel Teda järgima asudes kõik maha jätta?
Samas aga, kui Ta ise lahkus, kandis Ta enne seda hoolt,
et neil oleks mõõgad, kuued ja kõik muu,
mida nad ei võinud omada teekonna jooksul.
Miks?
Sest aeg ilma nende asjadeta
õpetas neile vajalikke toimetuleku printsiipe,
et hiljem hakkama saada ja saada seda korralikult.
Rääkides õnnistatud elust, mille kohta me ka kohe loeme,
ei räägi ma üldse mitte rahast.
Jah, see hõlmab endas ka raha,
kuid rääkides õnnistatud elust,
on tegu millegi palju suuremaga.
Psalmid 67:2-3
"Jumal olgu meile armuline ja õnnistagu meid;
ta lasku oma pale paista meie peale,
et maa peal tuntaks sinu teed, kõigi rahvaste seas sinu päästet!"
Jääme siia pidama.
Minu jaoks on see Psalm sel teemal üks mõtlemapanevamaid kirjakohti,
rääkides rahvusvahelisest evangeliseerimisest.
Mida see siin ütleb?
Salm 3:
"Et maa peal tuntaks sinu teed, kõigi rahvaste seas sinu päästet!"
Jumal on loonud sinu ja minu elu selliselt,
et elades Tema õnnistuste all,
me kuulutame Tema loomust maailmale,
kes elab teadmatuses sellest, milline Jumal on.
See on kõige lihtsam asi üldse!
Ja kui me sellele pihta saame, saab see muutma me linnu.
Suurim vaakum inimteadmistes -
nendes tohututes teadmistes, mis inimestel siin maa peal on,
on teadmatus Jumala ja Tema loomuse suhtes.
Pole ühtki teist valdkonda,
kus valitseks nii suur teadmatus ja pettus.
Ma ei tea, kas olete märganud või mitte,
kuid kõik need seltskonnad baarides, narkomaanide seas ja kus iganes,
pole end pannud kirja sellele konverentsile siin.
Nad ei tule meie koosolekutele ega reageeri meie jutlustele,
mis kõik rõõmutsevad Jumala suuruse üle.
Meie jutlused ei avalda neile mingit mõju.
Inimestele avaldab mõju see,
kui nad näevad kellegi teise elus midagi erinevamat.
Küsimus pole selles, kas mul on neli autot, kolm maja,
lennukid ja jahid.
Mitte need ei tähista õnnistatud elu.
Õnnistatud elu tähendab abikaasat, kes mind armastab.
Õnnistatud elu tähendab lapsi, kes peavad mind endiselt lahedaks.
Päriselt ka!
Olgem ausad.
Õnnistatud elu tähendab sõpru mu ümber,
kes oleks nõus kasvõi andma oma elu mu eest.
Ma ei mõista veel kõike õnnistatud elu kohta,
kuid ma tean,
et mida enam on Jumala käsi kellegi elu üle,
seda enam asjad laabuvad nende jaoks.
See ei tähenda probleemivaba elu.
See ei tähenda konfliktide- või raskustevaba elu.
Küsimus pole üldse selles.
Küsimus on selles,
et Joosep ülendati isegi konflikti keskel
vanglaülemaks.
Selle sama vangla, kus ta ise vangiks oli.
Ülendamine ei tühistanud küll tema vanglakaristust,
kuid ülendas teda positsioonile, mis oli tema jaoks määratud.
Jumala käsi sinu elu üle on see, mis püüab inimeste tähelepanu.
See, kuidas sa Jumala õnnistused välja kannad, on nii oluline.
On nii palju inimesi, kes õnnistatud saades...
Võtame näiteks majandusliku seisu ja oletame, et...
Las ma tuua ühe hea näite!
Peale seda väikest, kummalist jutlust, millest ennist rääkisin,
hakkasin kuulutama inimestele,
et Jumal tahab kinkida neile kõigile päranduse.
Jah, meil on ka vaimulik pärand, aga ma pidasin silmas maist pärandit.
Ma tõesti usun, et Jumal tahab vabastada teatud sorti pärandi
iga uskliku ellu.
See ei pruugi alati tulla kellegi testamendi kaudu peale surma,
aga midagi saab siiski sündima, tänu millele inimene mõistab,
et kuigi tal polnud inimlikult oma perelt mingit pärandust oodata,
õnnistas Jumal teda siiski selle või tollega.
Jagasin seda näidet ühes tervenduskoolis,
mida korraldasime Lõuna-Californias.
Üks mees tuli mu juurde ja ütles:
"Ma olin siin, kui te samast asjast ka eelmine kord rääkisite.
Mu isa oli pastor ja suri viimse kui sendita.
Meil perena pole kunagi suurt palju midagi olnud.
Kui isa oli veel noor, oli tal väike talupidamine,
kuid ta müüs selle jumalariigitööle mineku nimel maha.
Teie aga rääkisite et kõik saavad mingi pärandi!
Ma ei teadnud tookord,
et mu isa oli hoidnud alal maaomaniku õiguse
sellele 48-aakrilisele maatükile."
Sealt avastati hiljaaegu looduslikku maagaasi
ja nüüd saab see mees iganädalaselt rahatšeki suure summaga.
See sündis just selliselt,
et see mees pidi tõdema, et see kõik on Jumalast. Ilmselgelt.
Kuid Jumal tahabki teha selliseid ebatavalisi asju
nagu see, et maagaasi leitakse just nimelt sinu väikeselt maalapilt.
Või et just sina saad kõige parema koha lennukis.
Või et, kui sa astud sisse restorani,
kuhu tuleb laud 6 kuud ette broneerida,
siis seal on korraga üks tühistatud broneering.
Mõistad sa?
Need on asjad, mis panevad inimesi pead pöörama,
kuna need on nii ebatavalised.
Seda nimetatakse Jumala soosinguks.
Tead, mis?
Sinu läbimurdehetk on sõltuv sellest, kuidas sa tuled toime probleemiga.
Kui sa ei tule raskustega hästi toime,
lükkad sa ise oma läbimurdehetke edasi.
See aga, kuidas haldad oma õnnistusi,
määrab ära Jumala soosingu taseme su elus.
Seega, kuidas sa haldad oma õnnistusi ja Jumala au.
Jälgi inimesi, kuidas nad käituvad.
Olen muidugi ka ise nii käitunud, nii et ei mingit näpuga näitamist.
Kuid oletame, et keegi saab millegi poolest õnnistatud
ja peab siis korraga hakkama end oma lähikondlaste ees kaitsma.
"See on ikka üks päris kena maja!" - Jah, on tõesti...
"Jah, on jah...
Mu onu töötas nafta alal ja jättis meile kõigile päris palju raha
nii et selle eest siis saimegi selle maja..."
Me tunneme kui sundust,
et vabandada end välja Jumala õnnistuste pärast.
Kuidas aga oleks,
kui jätaksime üksteisele piisavalt ruumi olla õnnistatud nii,
et me ei peaks enam iialgi selle pärast vabandama.
Põhjus, miks me vabandame, on selles,
et me teame inimlikku kalduvust muutuda kadedaks,
kui keegi teine saab õnnistatud.
Õpetussõnades on üks kummaline salm,
mille panen oma sõnadesse ringi ja mille mõte on see,
et sinu võime tulla toime teise inimese õnnistustega
määrab ära selle, millal oled valmis oma õnnistuste kättesaamiseks.
Seal on õigemini mainitud teise inimese vara.
Ma ise nimetasin seda õnnistuseks, et illustreerida seda näidet.
See viis, kuidas käid ringi teise inimese varaga...
Kui oled näiteks laenanud kelleltki auto,
siis see viis, kuidas selle autoga ümber käid,
määrab ära selle, millal endale päris oma auto saad.
Kuid siin on üks huvitav konks.
Oletame, et sa oled see, kes autot vajab
ja sa oled juba nädalaid palunud selle eest,
öeldes: "Jumal, ma tõesti vajan autot, sest pean kuidagi tööle saama.
Ma ei saa koguaeg hääletada või bussiga sõita,
ma tõesti vajan oma autot!"
Samas sul on sõber, kellel on kolm autot.
Ta läheb supermarketisse, kus ta juhtub olema 100 000 klient.
See sell siis, kellel on kolm autot.
Mitte see, kellel pole ühtegi, aga see, kellel on juba kolm autot.
Kõik väga kenad autod.
Ühega neist sõidab ta vaid nädalavahetustel.
Ja siis see sell, kellel poleks enam autot vaja,
läheb sinna supermarketisse, kus ta juhtub olema 100 000 klient
ja korraga kõik prožektorid löövad põlema
ja lastakse suitsu ja pauku
ning poe juhataja tuleb ja ütleb: "Olete uhiuue Lexus Anego omanik!"
Sinu asi on nüüd tulla toime teise inimese varaga,
mis antud juhul väljendub
talle osaks saanud õnnistuses ja soosingus.
Kas keegi tunneb juba rinnus pitsitust?
Pead häälestama end nüüd selliselt, kus sa ei põruta:
"See auto oleks pidanud saama mulle!
Ja kui see sell poleks nii materialistlik,
siis ta mõistaks minu vajadusi ja kingiks mulle ühe oma autodest."
Mõistate te, mida ma öelda tahan?
See küsimus ja surve:
"Kas ma suudan rõõmustada nendega,
kes rõõmustavad?"
Sest see sell võitis uhiuue auto, mida ta isegi ei vaja
ja mille ta võib ehk isegi annetada kes teab, kellele.
Kuid mina siin olen ilma autota!
Asja mõte on selles,
et viis, kuidas tuled toime teise inimese eduga,
määrab ära selle, millal sa saad osa oma läbimurdest.
See viis, kuidas me käitume Jumala õnnistustega,
loob ühe aluse Tema kasvavale soosingule me elus.
See peab olema üks olulisemaid asju me jaoks,
sest see oli seda Jeesuse jaoks.
Piiblis on öeldud,
et Jeesus kasvas armus (soosingus) Jumala ja inimeste juures.
Kui Jeesus, kelles polnud mingit pattu,
pidi kasvama Jumala soosingus, siis...
Ma saan aru, miks Ta vajas kasvavat soosingut inimeste silmis,
sest Ta jõudis mingi hetk maksukoguja ja vaarao kotta,
või ka teistesse paikadesse, kus uksed olid avatud.
Nii et see on loogiline.
Kuid miks pidi Jeesus - Jumala Poeg, kelles polnud mingit pattu,
omama kasvavat soosingut Isa silmis?
Ma ei tea ega oska ka vastata sellele.
Kuid kui juba Jeesus seda vajas,
kui palju enam vajame siis meie Jumala kasvavat soosingut.
Kasvav soosing on ütlemata oluline.
Mõtle - kuidas näeks soosing välja sinu elus?
Milles see soosing väljendub, kui hakkad oma makse deklareerima?
Selles, et see kõik käib kergesti ja lihtsalt.
Maksuamentnikud leiavad kõik su andmed kergesti üles
ja nende üle on kui üks eriline tarkus, kui nad sinu asjadega tegelevad,
mida neil ei pruukinud olla kellegi teise asjadega tegeledes.
Soosingus elamine on kui eluviis.
Nagu siin Psalmides 67 ütleb:
"Jumal olgu meile armuline ja õnnistagu meid;
ta lasku oma pale paista meie peale, et maa peal tuntaks sinu teed."
Ütle koos minuga:
Jumala pale paistmine
minu üle
ilmutab Tema teid
maailmale, kellel on palju vajadusi.
See on lihtne, samas oluline tõde - Jumala soosing sinu elu üle.
Aastaid tagasi vajasime Ericule kuulmisaparaati
ja me läksime vastava arsti juurde.
Eric oli 4-aastane.
Olime käinud selle arsti juures mitmeid aastaid
ja käisime seal alati kogu perega.
Tol ajal oli meid vaid 4 - Eric, Brian, Beni ja mina
ja me käisime alati kõik koos seal arsti vastuvõtul,
marssides koos sisse ja koos välja.
Kord ühel päeval kutsus see arst mu kõrvale,
kuna ta oli näinud Jumala elu ja õnnistusi
kogu meie pere üle
ja ta igatses samuti selle järele, kuna ta enda peres oli raskusi.
Nii et, ta kutsus mu kõrvale,
kuna oli kogenud midagi sellest Jumala soosingust.
Inimesed on mind toidupoes kõrvale kutsunud ja küsinud:
"Mis see küll on, mis on teisiti, kui te kuhugi kohale ilmute?"
Poe juhatajad on mulle öelnud:
"Kui teie või te koguduse rahvas siia tulete,
tekkib üks kogukonna tunne."
Ehk nad märkavad, et meie vahel on armastus ja vastastikune hoidmine.
Asja mõte on selles,
et parim tunnistus, mida sellele maailmale jagada saad,
on sinu elu üle hingav Jumala õnnistus.
Kui oled ärimees,
siis sa ei saa avaldada suurt mõju ilma, et oleksid edukas.
Sa võid ju käia osade sellidega squashi mängimas
ja omade nende üle teatud sotsiaalset mõju,
kuid selleks, et olla edukas ärikogukonnas,
vajad sa Jumala õnnistusi ja edu, et olla isaks ka teistele.
Mulle nii meeldis see palve, milles Paul meid täna juhtis.
Mulle meeldis see mõte tarkadest, kes saavad valitsema.
Neile, kel on palju tarkust, avanevad ka võimalused valitseda.
Mitte halvas mõttes ehk siis mitte võimukalt,
vaid valitseda läbi teenimise, avaldades seeläbi mõju inimestele.
Jumala õnnistused me elude üle.
"...et maa peal tuntaks sinu teed, kõigi rahvaste seas sinu päästet!"
Vaatame edasi salmi 4: "Jumal, sinule laulgu tänu rahvad..."
Usun, et see on reaktsioon salmile 3.
Mida salm 3 ütles?
"Et maa peal tuntaks sinu teed, kõigi rahvaste seas sinu päästet!"
Ja mis edasi tuleb? "Jumal, sinule laulgu tänu rahvad."
"Jumal, sinule laulgu tänu rahvad, sinule laulgu tänu kõik rahvad!
Sest sina mõistad rahvale kohut õigluses
ja juhatad rahvahõime maa peal!
Jumal, sinule laulgu tänu rahvad, sinule laulgu tänu kõik rahvad!
Maa on andnud oma vilja..."
Enamus meist, kes me oleme pärit Põhja-Ameerikast,
oleme küll kuulnud tunnistusi selle kohta,
kuid ei tea sellest suurt midagi.
Kui te olete näinud videosid Almolonga linna ärkamise kohta
Guatemalas,
siis te teate, et tegu oli mahajäetud paigaga,
mille maa oli täiesti viljatu ja kus ei saanud midagi kasvatada.
Tegu oli põllumajandusliku alaga, kuid see oli täiesti viljatu
ja samas väga vaene piirkond.
Kuid siis tuli ärkamine,
mis sõna otseses mõttes tervendas selle maa.
Kui Jumal räägib maa tervendamisest, ei pea seda alati vaimulikult võtma.
Sest Jumal alustab sageli maisest läbimurdest,
liikudes sealt edasi vaimse läbimurdeni,
mida me ju tegelikult igatseme.
Kuid Ta tahab ka maises mõttes tervendada me maa
nagu Ta tegi Almolongas, Guatemalas,
kus nad koguvad aastas seitse saaki.
Põllumajandusülikool saatis oma spetsialistid sinna,
et uurida sealset pinnast ja saada sotti, mis juhtus?
Osad teist on näinud sealseid pilte nagu ma isegi.
Seal kasvavad 2,5 kg porgandid.
Täiesti hullumeelne!
Sa oled neid ka näinud, onju?
Täiesti hullumeelne!
Lausa imelik.
Kõik need põllupidajad olid enne puruvaesed
ja alkoholism lokkas täiega.
Rahvas polnud mitte Jumala, vaid viina poolt jalust niidetud.
Inimesed elasid täiega pahelist elu,
kuid Jumal tervendas nad nii rahva kui linnana,
tervendades ühtlasi ka nende maa.
Need farmerid maksavad Mercedes-veokite eest sulas,
kuhu laevad oma seitse saaki aastas, et siis kaup laiali vedada.
Sa ütled: "Aga Jumal tahaks ikka evangeliseerida maid ja rahvaid!"
Tõsi.
Kuid kui oled õnnistatud,
on sul ka rohkem häält, millega evangeliseerida.
Usu mind, mitte kõik ei võta kuulda su kuulutust.
Ma võin ju rääkida Jumala headusest ja imelisusest
ja sellest, et Ta on parem kui eales arvatagi võiks.
See kõik toimib siin kirikuseinte vahel,
kuid mitte maailmas.
Maailm ei oota minult mingit jutlust, nii et ma siis ei jutlusta ka neile.
Maailm väärib kohtumist Jumalaga ja mõistmist meie elu põhjal:
"See on siis see, mida tähendab teenida head Jumalat."
Ma ei taha kedagi kuidagi survestada.
No tegelikult ikka tahan ka!
Nimetagem seda jumalikuks surveks.
Ma ei taha tekitada mingit religioosset survet,
mille kohaselt me peaks hakkama ise midagi tegema või tootma.
A'la vajuta aga nuppu või hüppa kolm korda üles-alla
ja ongi püha elu käes.
Küsimus pole selles.
Küll aga tahan jagada, kuidas kogeda õnnistatud elu,
sest su naabrid ootavad,
et näha ebatavalist soosingut su elu üle,
mis kaasneb su usuga Kristusesse.
Nad kõik tahavad seda näha.
Kõik tahavad näha kasutegureid,
mis kaasnevad taolise imelise Päästja teenimisega.
Ma ei tea, kas oled üldse kunagi mõelnud sellele,
aga kui ma üles kasvasin,
siis sellest ei räägitud küll kunagi otse,
aga ma arvasin alati,
et sa peadki olema teiste poolt tõrjutud ja mitte mõistetud
Et see ongi osa hinnast, mis tuleb Jeesuse järgimise eest maksta.
See, et sa pole teiste jaoks loogiline ega mõistetav.
"Me oleme huvitatud vaimsetest asjadest,
aga nemad kõik on lihalikud ega hooli elu tõelistest teemadest."
Nii et meie maailmavaadetes oli juba tohutu eraldatus,
mis ühtpidi muidugi ongi erinevad,
kuid me usklikena ei osanud samastuda nendega
ja nemad meiega.
Seetõttu Jumal ütleski: "Palvetage nõnda..."
Usud sa, et Püha Vaim inspireeris ka Psalmide kirjutamist?
Püha Vaim on see, kes inspireerib palvetamist
ja Ta ütles: "Palvetage nõnda:
"Jumal, lase oma pale paista meie peale.""
Sest kui Ta ei tee seda, ei tea ka inimesed, milline Ta on.
Kui aga inimesed õpivad sind tundma,
saab Jumala pääste vabastatud kõigile rahvastele.
Minu meelest on see üks evangeelsemaid peatükke
kogu Piiblis.
Psalmid 67:7 "Maa on andnud oma vilja;
Jumal, meie Jumal, õnnistagu meid!
Jumal õnnistagu meid ja kõik ilmamaa otsad kartku teda!"
Jumal õnnistagu meid ja kõik ilmamaa otsad kartku teda!
Öelge koos minuga: Jumal õnnistagu meid
ja kõik ilmamaa otsad kartku teda!
Las ma küsida su käest midagi.
Mis tunne oleks elada linnas,
mis on kujundatud tuginedes sinu sisemaailmale?
Mis tunne oleks elada linnas,
mis on kujundatud selle põhjal, mis su sees toimub?
Milline see välja näeks
vastavalt väärtustele, mille põhjal elad?
Vastavalt suhtumistele, mis sul on
ja sellele, kuidas reageerid probleemidele.
Vastavalt su reageeringutele edule ja õnnistustele.
Kuidas see linn küll välja näeks,
kui see oleks kujundatud su sisemaailmale tuginedes?
Vaatame 3 Johannese kirja.
3 Johannese 2 ptk., kui peaksite selle leidma.
Vabandust, see oli nali!
3 Johanneses on vaid üks peatükk.
Kui oled juba Ilmutuseraamatus, jõudsid liiga kaugele,
nii et pööra vasakule.
Kohe korralikult vasakule.
3 Johannese kiri, mis on kohe peale 2 Johannese kirja.
3 Johannese salm 2:
"Armas, soovin sulle, et sul läheks igati hästi
ja sa oleksid terve, nõnda nagu läheb hästi su hingel."
Usun, et Jumala arm hingab me üle, et tervendada inimeste sisemaailma.
Ma tõesti usun seda.
Sest tavaliselt ma ei võtaks kogu loo jaoks nii palju aega,
rääkides pigem asjadest, millel on kaugele ulatuvam mõju,
aga ma lihtsalt kogen,
kuidas Jumal tahab seada korda paljude inimeste sisemaailma.
Selle, kuidas me elame ja erinevate asjadega toime tuleme;
selle, millised on me seesmised suhtumised.
See kõik on ülioluline!
Muide, on avastatud,
et oma mõtteviisi muutmisega on võimalik muuta oma DNA'd.
Nende kahe vahel on seos.
On avastatud, et südame ja aju vahel on teatud närvilõpmed,
tänu millele saavad need kaks toimida vaimses sfääris koos.
Mis sa arvad, mida see piiblisalm tähendab:
"Soovin sulle, et sul läheks igati hästi."?
See on Psalmide 67 sisu.
See on just see, mida ennist lugesime,
et Jumala pale võiks paista meie peale.
Et Tema õnnistuste käsi võiks olla meie üle.
Mis valdkonnas?
Igas meie eluvaldkonnas.
See ei tähenda,
et kõik me eluvaldkonnad oleks perfektselt paigas.
Me ei saa end sellega pinge alla seada.
Kuid sul pole ainuüksi õigust otsida Issanda õnnistusi,
aga see on lausa nõue sulle, et seda teeksid.
Seetõttu on suurimaks patuks olnud koguduse totaalne isekus,
mis on tinginud selle, et me ei otsi Issanda õnnistusi.
Küsimus pole üldse sinus,
vaid selles, et kannad Tema valgust oma elu üle;
selles, et asjad toimivad su elus.
Faktis, et asjad toimivad su elus.
Seda on isegi raske seletada,
sest kui inimesed küsivad: "Kuidas sa veel seda teha kavatsed?",
vastad sa: "Ma ei tea."
See on sama, kui siis, kui variserid vaatasid jüngrite peale.
Nad ütesid jüngrite kohta:
"Nad on ilmselgelt olnud koos Jeesusega."
Ehk teisisõnu:
"Neist endist poleks nii palju asja, et teha seda, mida nad just tegid,
nii et, nad on ilmselgelt olnud kellegagi,
kes on avaldanud neile tugevat mõju."
Mul pole sellega vähimatki probleemi!
Kui keegi vaataks mu elu peale ja ütleks:
"Ainus võimalus, miks ta sellega üldse hakkama sai,
on see, et selle taga pidi olema Jumal."
See on see, mille poole peaksime pürgima -
Jumala õnnistus me elude kohal sellisel moel,
et Tema käekirja oleks kerge ära tunda.
"Soovin sulle, et sul läheks igati hästi
ja sa oleksid terve, nõnda nagu läheb hästi su hingel."
Su hing on see, mis peegeldab su sisemaailma.
Kõiki su tundeid, intellekti ja tahet.
Kõiki otsuste langetamisi, väärtusi ja kiindumusi.
Kogu see kupatus siin - sinu seesmine maailm.
Kogu su sisemaailm
määrab ära ka su tervise ja rahalise seisu.
Su sisemaailm
määrab ära.
Tänan!
Me oleme ühe asja kallal juba mõnda aega pingutanud.
Mitte kõik, aga osad meist,
kes oleme otsustanud viia maksimumini selle,
kuidas me käitume restoranides.
Jootraha, mille maha jätame,
on sageli mitmeid kordi suurem kui kogu õhtusöögi hind.
See on meie valik.
Oleme otsustanud jätta jälje ka sellisel moel.
Üks restorani omanikest tuli hiljaaegu me juhtkonna juurde
ja ütles: "Te muudate kogu olukorra väga raskeks me jaoks,
sest asi on jõudnud sinna maale,
et me külastajad ei saa enam ise oma tellimuste eest maksta,
kuna teie seltskond muudkui otsustab ühele ja teisele välja teha."
Starbucksis juhtus aga nii,
et kui keegi meie omadest maksis järgneva kliendi kohvi kinni,
otsustas too omakorda maksta järgmise kliendi eest
ja selle tulemusena maksis 6h jooksul keegi kellegi eest jutti.
6h lakkamatu ahel!
See on igati hea teha taolisi asju distsipliinist lähtuvalt,
kuid see on palju lahedam teha seda oma sisemaailmast lähtuvalt!
On igati lubatud õppida tegema midagi distsipliinist lähtuvalt.
See on oluline ja ma ise pean seda samuti õppima.
Mu enda lapsed...
Enne veel, kui nad olid abielus ja me olime alles tulnud siia
ning ärkamine oli puhkemas.
Nad läksid peale teenistust ühte söögikohta,
kus olid hiljaõhtuni välja, kuna meil läks koguduses hiljaõhtuni.
Ainus põhjus, miks me eales kella vaatasime,
oli näha, kas päev on juba vahetunud.
Igal juhul, nad läksid sinna sööma,
kuid tutvudes menüüga ja vaadates, palju neil taskuraha on,
ei tellinud nad kunagi selle raha ulatuses, mis neil oli,
vaid nad ostsid midagi väiksemat, et jätta raha ka korralikuks jootrahaks.
See otsus tugines nende sisemaailmale.
Ma polnud neil kunagi käskinud seda teha.
Ma isegi ei mäleta,
et oleksin seda oma tegudega teadlikult ette näidanud,
et nad võiks sellest kui eluviisist eeskuju võtta.
Me ei kasutanud taolist teguviisi kunagi näitena, et nii peab.
Ma sain alles hiljem teada,
et nad vaatasid söögikohas oma rahalise seisu üle
ja alles siis menüüd,
arvestades, et suure jootraha nimel tuleb tellida midagi väiksemat.
See oli see, milline oli nende sisemaailm.
Ma loodan, et see on OK, et seda jagan,
kuna see on pisut erakordne mu jaoks.
Kuid tunnen, et pean seda jagama, mistõttu siis ka teen seda.
See oli mõni aasta tagasi, kui sain kõigi oma lastega kokku
ja ütlesin neile:
"Teil ei saa kunagi olema taolisi majanduskriise kui need,
millest me emaga oleme läbi läinud."
See ei tähenda,
et nad ei kogeks kunagi rahalisi väljakutseid,
kuid nad ei saa kunagi kogema seda, millest ma olen läbi läinud.
Ja ma ütlesin ka, miks?
Sest ma olen elanud radikaalselt heldekäelist elu.
Taavet oli radikaalselt heldekäeline
ja Saalomon sai astuda tema võidmise sisse,
elades õnnistatud elu tänu isa poolt makstud hinnale.
Ütlesin seda oma lastele ja nende elu on totaalselt erinev
võrreldes osa nende raskuste- ja võitlustega,
millest me Beniga läbi läksime.
Kuid me sillutasime teed oma lastele.
Me pole kunagi maksnud väiksemat kümnist
kui 20% oma sissetulekutest.
Oleme alati püüelnud selle poole, et elada heldekäelist elu.
See on alati olnud prioriteet me jaoks.
Ma ei mäleta, et mul oleks eales olnud mõnda eesmärki sissetulekute osas.
Küll aga on mul palju eesmärke andmise osas,
mõeldes ikka, kui palju ma suudan sel aastal anda?
See on mu eesmärk.
See, mis andmisest üle jääb, on mu elamisraha,
kuid mul on aastaeesmärk andmise kohta.
Asja iva on selles,
et kui su südames ja mitte vaid mõistuses
on üks veendumus sellest, et Jumal on hea,
siis see mõjutab kogu su elu.
Ja korraga kõik, mida sa tegema hakkad, on...
Sa astud kuhugi ruumi sisse
ja leiad sealt eest inimesed, keda sa tahaksid julgustada.
Küsimus pole üldse selles,
et nad näeks hullult rusutud ja koormatud välja
ning vajaksid kangesti sinupoolset julgustust.
Jah, see võib olla nii, kuid ei pruugi.
Mulle meeldib ka heas seisus inimesi julgustada.
Ma kohe pean leidma inimesi, keda julgustada.
Ma pean leidma võimaluse öelda kellelegi, kui imeline ta on.
Piiblis on öeldud, et me oleme Jumala teos (e kätetöö).
St "poema", millest tuleb sõna poeem.
Tead sa, mida see tähendab?
Me rakendasime seda oma kodugrupis,
kus 10-15 inimest istus ringis ja ma valisin sealt ühe juhusliku välja.
Viitasin näiteks Paulile ja ütlesin:
"Igaüks saab nüüd öelda midagi Pauli ja tema elu kohta."
Kaasasime sellesse ka kõik oma väikesed lapsed
ja ma mäletan, kuidas me väike Eric ütles:
"Ta on Taaniel! Prohvet Taaniel Piiblist."
Ja siis niimoodi kätt vibutades muudkui jätkas, kes ja mis Paul on.
Ta lihtsalt prohveteeris selle mehe ellu.
Miks?
Sest kui su seesmine maailm on terve,
siis sa saad olema nagu Bill Gates, kes loobus oma tööst selle nimel,
et veeta oma ülejäänud elu sellele, kuidas kogutud rikkust laiali jagada.
Mõtlen seda tõsiselt.
Kohe päriselt!
Mul on ühtpidi temast isegi kahju.
Ta pidi loobuma oma tööst,
et hakata õppima ning uurima, kuidas oma varast lahti saada.
Tänapäeval on uus heatahtlikkuse liikumine,
mis saab vabastatud igal maal, selle läbi koguduses ning maailmas
ja see saab muutma kogu ajaloo käiku.
Nii tõuseb ka midagi esile nii Lõuna kui Põhja-Californiast,
mis saab muutma seda, kuidas me vaeste eest hoolt kanname.
See omakorda aga vabastab vaesed elama jätkusuutlikku elu,
kus nad on õnnistatud tänu oma isiklikule edule.
See kõik tuleb esile tänu usklikele, kes ei anna neile vaid raha,
vaid õpetavad neid eluga toime tulema.
Läksin nüüd teemast kõrvale,
aga see kuidas õhutas mind üles ja tegi rõõmsaks.
Mis juhtub, kui lähed kuhugi ja sa lihtsalt tunned inimesi nähes...
Varem oli nii, et sa ei tahtnud kellegagi suhelda,
kuid täna tunned kuidagi soojust inimeste suhtes.
Miks? Sest su seesmine maailm on tervenenud.
See on normaalne. Täiesti normaalne.
Jumalariigi mõistes tähendab rikkus seda,
et sa tahad automaatselt osa sellest ära anda.
Sa lihtsalt tunned sundust selleks.
Sa tunned vajadust jagada seda ja julgustada inimesi.
Olgu see siis keegi kassas või lennujaamas -
kus iganes me käime.
Need on täiuslikud võimalused jagada julgustust ja jõudu kellegi ellu.
Küsida, kuidas neil läheb ja kuulata ka ära nende vastus.
See tähendab näidata üles huvi inimeste vastu.
Julgustasin kord inimesi "lapsendama" mõne firma.
Miks?
Lihtsalt selleks, et palvetada selle firma hea käekäigu pärast.
Meil oli koguduses aastaid tagasi üks mees,
kellel oli raamatupidamisfirma.
Tema konkurent oli hiljaaegu kolinud uude kontorisse,
kutsudes teda soolaleivapeole.
Ta läks.
Samas tal endal ei läinud tol ajal just kõige paremini.
Kuid ta läks sinna peole
ja jäi sinna seniks, kuniks kõik olid lahkunud.
Seejärel aga ütles sellele paarile:
"Tahtsin nii väga kinkida teile midagi, aga mul polnud selleks võimalusi.
Kuid kas ma tohin palvetada teie eest?"
Ja nad vastasid: "Muidugi!"
Ma usun, et ta võttis neil vist kätest kinni
ja nad seisid seal ringis.
Need mees ja naine muide polnud usklikud,
kuid ta hakkas palvetama,
et Jumala soosing võiks olla nende elude üle.
Ta hakkas palvetama Jumala heaolu nende üle.
See abielupaar lihtsalt seisis ja nuttis seal,
sest üks teine maailm puudutas neid.
Maailm, mille järgi kõik igatsevad,
sest kõik tahaksid sellist kuningat nagu Jeesus.
Nad said sellest aimu tänu ühe inimese palvele,
mis kätkes endas nende õnnistamist ja heaolu.
Ta palus, et neil läheks hästi igas nende eluvaldkonnas.
Nii nende peres, rahaasjades, oskustes, loovuses, tarkuses ja mõjus.
Et neil läheks hästi igas nende eluvaldkonnas
ja et ka nende tervis oleks hea,
nii nagu nende sisemaailmaga on kõik hästi.
On tõsi, et me südamesuhtumised tõmbavad ligi sissetulekuid väljaspoolt
ja et me südamesuhtumised mõjutavad ka me tervist.
Üks näide veel ja siis me palvetame.
Olin mitmeid aastaid tagasi Alaskal, kus palvetasime ka haigete eest.
Üks 20'ndates noor neiu tuli mu juurde,
kellel oli 7 aastat olnud Crohni tõbi.
Crohni tõbi on üks kohutavamaid haigusi,
kus käärsool sisuliselt sööb iseennast.
Sel neiul oli see haigus ja see oli hävitamas ta elu.
Nii et ta tuli eestpalvele.
Rääkisin temaga veidi ja hakkasin siis palvetama,
kuniks pidin peatuma ja ütlema: "Las ma küsida su käest midagi.
Kas sa oled karm iseenda suhtes?"
Nagu perfektsionistid on karmid enda suhtes,
nõudes endalt häid hindeid koolis jne.
On lausa hämmastav,
kui paljudel tudengitel on seedeprobleeme,
sest nad seavad iseendid nii suure surve alla,
et saada häid hindeid.
Mida Crohni tõbi endast kujutab?
Seda, et käärsool sööb iseennast.
Mida pinge sinuga teeb?
Mida see täiuslikkuse pinge sinuga teeb,
kui sul on tunne, et sa pole kunagi piisavalt hea?
Mida see teeb?
Emotsionaalselt täpselt sama, mida see Crohni tõbi füüsiliselt.
Olete ikka elus veel? On see mõistetav?
Küsisin, kas ta on karm iseenda vastu ja ta ütles, et on tõesti.
Soovitasin tal sellest meelt parandada ja ta oli nõus.
Mulle meeldib, kui inimesed nii kergesti nõustuvad.
Ta ütles: "OK", mispeale juhtisin teda palves.
Ta palvetas ja ütles lahti perfektsionismist.
Suurepärasus on jumalariigi teema, perfektsionism aga religiooni värk.
Perfektsionism on suurepärasuse võltsing.
Hingevaenlane püüab alati neid,
kes on ülitublid ja püüavad midagi korda saata,
kes püüavad muuta midagi siin maailmas.
Saatan pingutab ikka täiega,
et juhtida taolisi inimesi perfektsionismi rajale,
kus inimene pole kunagi õnnelik ega rahulolev.
Vastupidiselt suurepärasuse rajale,
kus inimene on võimeline tundma rõõmu oma tegudest.
Nii et see noor neiu mu ees ütles palves perfektsionismist lahti.
Osad teistki peaks seda kohe praegu tegema.
"Ma ütlen lahti perfektsionismi vaimust.
Ma sulgen ukse selle mõjule oma elus.
Ma ei pöördu iseenda vastu ega hakka hävitama oma elu."
Palusime lihtsa palve ja korraga oli kogu ta valu kadunud.
See kõik juhtus juulis.
Neiu ema kirjutas mulle detsembris,
öeldes, et nad istusid jõulude ajal perega ümber jõulupuu.
Ta tütar oli ka seal - suur kingikuhi ümber ta tooli
ja lihtsalt nuttis.
Ta oli öelnud: "5 kuud tagasi oli mu elu läbi,
kuid täna olen nii õnnelik, et võin olla elus ja terve."
Ja seda kõike vaid tänu lihtsale muutusele
inimese sisemaailmas.
Mina usun, et Jumal saab ülendama igat inimest, kes siin täna on.
Küsimus pole isegi selles,
et kõik peaks olema mõne linna või firma juhid.
Küsimus on selles, et saada parimaks näiteks sellest,
kelleks Jumal sind ühes su andidega loonud on.
Ei mingit survet olla linnapea või kes iganes.
Taolisi asju seatakse vahel eeskujuks, mille poole püüelda,
kuid see on ebareaalne ja pole üldse mitte vajalik.
Ajalugu on saanud muudetud ka jumalakartlike koduperenaiste poolt
kes lihtsalt pühendasid end oma laste kasvatamisele.
Metodisti kiriku ärkamine sai alguse tänu Susanna Wesley panusele.
Tohutu!
Nii et, kõigi andidest tuleb rõõmu tunda!
Austuse kultuur tunneb rõõmu sellest, kes inimene on,
komistamata selle otsa, kes ta pole.
Ma olen tüdinud ajalooliste isikute mainimisest,
kelle elu ei lõppenud just kõige paremal moel.
Või kui mainida kedagi kogudusest ja nimetada nende nimesid,
rõhutades siis pingsalt, et ma pole üks nende seast.
Kuidas oleks, kui õpiks tundma rõõmu sellest, kes inimesed on.
Tundkem rõõmu sellest, kes nad on!
"Jaa, aga see evangeelium, mida nad jagavad, on nii lahja..."
Aga mida nad hästi teevad?
Ütle mulle, mida nad hästi teevad?
"Noooh, tundub et... nad on üsna rõõmsameelsed."
Võib-olla peaksid sel juhul nende jüngriks hakkama?
Sest sulle kuluks pisut rõõmsameelsust ära.
Selle asemel, et komistada selle otsa,
mis sulle nende õpetuses või tegudes ei meeldi,
mõtle pigem sellele, mida nad hästi teevad?
See on austuse kultuur,
kust kasvavad välja parimad elud ja teenistused,
sest tuntakse rõõmu üksteise heast käekäigust.
Ei mingit kadedust ega heitumust.
"Nojaa, aga kui sa vaid teaks, mida nad selle asja osas usuvad,
siis sa ei ostaks ühtegi nende CD'd!"
"Kui sa vaid teaks, mida nad möödunud kord õpetasid,
ei ostaks sa ühtegi nende raamatut."
"Olin ise seal ja kuulsin, mistõttu ei osta ühtegi nende CD'd!"
Küsimus pole vaid teineteise heas kohtlemises,
vaid austus lähtub ka meie tervest seesmisest maailmast.
Nii et, kui tahad muuta maailma enda ümber,
pead esmalt muutma maailma enda sees.
Sinu seesmisest reaalsusest saab alati su väline reaalsus.
Võite tõusta, sest ma lõpetan peagi.
Kui juba seisate, siis lõpetan ka kiiremini.
Me võtame ka ühise palveaja, sest ma tõesti usun,
et paljude elus saavad toimuma tähendusrikkad läbimurded.
Üks mu lemmiknäiteid - Jeesus magamas paadis,
kui Ta ümber möllas eluohtlik torm.
Jüngrid ajasid Ta üles.
Inimesed on vahel öelnud, et ega Jeesus ju päriselt maganudki,
vaid ootaski, millal jüngrid tuleks.
Piibel aga ütleb, et Jeesus magas.
Ma usun kogu Piiblit - ka selle sisukorda ja maakaarte.
Ma usun kõike.
Nii selle nahast ümbrist kui kõike.
Nii et, kui Piibel ütleb, et Ta magas, siis järelikult Ta ka magas.
Nii et, jüngrid ajasid Ta üles
ja Ta vaigistas tormi, tuues esile rahu.
See sama rahu, mis lasi Tal magada, oli ka see, mis vaigistas tormi.
Jeesuse seesmine maailm kohandas ka välist maailma.
Mida enam me õpime elama seesmiselt tervet elu,
seda enam annab Jumal meile mõjuvõimu väljaspool.
Küsimus pole vaid andides, tuntuses või silmapaistvuses.
Kui tahad omada elumuutvat mõju sellele, kuidas sind ümbritsev kujuneb,
siis olles võidukas enda sees, laseb Jumal sul seda ka välja elada.
Taavet tappis lõvi ja karu ilma, et keegi oleks seda näinud
ja see kvalifitseeris teda võitma Koljatit kahe rahva silme all.
Kui suudame tulla toime teatud oma suhtumiste- ja asjadega,
mis pole just kõige õigemad, siis...
Küsimus pole vaid meeleparanduses valest käitumisest.
Ma ootan seda päeva, kus oleme aruandvad üksteise ees
mitte vaid selles osas, et elada puhast elu,
aga ka selle osas, et elada välja oma saatust.
Peaksime astuma oma tõelise eesmärgi sisse,
olles aruandvad selle suhtes.
Sest ma tahan, et teist kõigist saaks just see,
kelleks Jumal teid on loonud.
Me ees on üks imeline väljakutse -
valitseda kui kuningad, kellel on teenija süda
ja teenida omades kuninga südant.
Pane oma käsi oma südame peale ja ütle:
Jumal, anna mulle kuninga süda ja teenija süda.
Õpeta mind haldama mõlemat maailma hästi.
Nüüd aga pane oma käsi kellegi teise õlale ja ütle:
Jumal, las nad olla hingelt rikkad
ja las kõik nende elus toimuv saada inimeste tähelepanu
tänu sellele, et nad on hingelt rikkad.
Las maailm nende ümber saavutada imelisi võite
kujundades oma sisemaailma.
Paluge seda.
Jumal, vabasta oma arm muutma inimeste sisemaailma.
Palveta 3 Johannese 2. salmi nende üle.
Lihtsalt palu, et neil läheks kõiges hästi.
Hästi igas eluvaldkonnas - nii suhetes, tervises, majanduslikult,
mõjukuses nii oma linnas kui peres.
Kui osa nende perest on alati suhtunud neisse külmalt,
siis las see muutuda.
Las iga nende eluvaldkond saada puudutatud Jumala poolt.
Las iga eluvaldkond saada puudutatud.
Hingerikkus.
Tublid olete!
Lasen teil peagi minna, nii et lõpp ei ole enam kaugel.
Oleme lähemal lõpetamisele, kui eales varem.
- Halleluuja!
Just nimelt - halleluuja!
Uskuge mind, ma rõõmustan ühes teiega.
Osa inimesi ei taha ülistada Jumalat, kui neil pole tunnet selleks,
sest nad ei taha olla silmakirjalikud.
"Kui ma ikka ei tunne nii, oleks ju silmakirjalik tõsta oma käsi
ja kiita Jumalat."
Ei, ei, ei.
See on tõsi vaid juhul, kui oled "tundja" (tugined tunnetele).
Kui aga oled usklik, siis...
Maailmas olles sa tegid midagi, sest tundsid, et tahad nii.
Jumalariigis sa teed seda, mis on õige ja tunded tulevad järgi.
See on see, kuidas Jumalariik toimib.
Nii et, pane oma käsi oma südamele ja ütle: "Jumal, anna mulle oma parim.
Anna mulle oma parim!"
Täna õhtul on meil siis külaliskõneleja
ja see saab olema absoluutselt kristlik taastamisõhtu.
Mu poeg Brian koos meeskonnaga juhivad ülistust,
mis saab olema ühtaegu imeline kui ka metsik.
Nii et, täna õhtul k 19.00.
Olge õnnistatud!
Tõlge: Anne-Ly Raukas